"Mitriță ar merita să fie acolo!"-Un fost dinamovist îl vrea pe jucătorul celor de la CSU Craiova la EURO 2024!
Naționala României se pregătește pentru EURO 2024, turneul final din Germania care va avea loc în vara acestui an.
Gabi Torje consideră că Alexandru Mitriță, care face un sezon fantastic în Liga 1 la CSU Craiova, merită să fie convocat de Edi Iordănescu. Iată verdictul fostului dinamovist.
"Mitriță ar merita să fie acolo!"
"E greu să fii selecționer, sunt foarte mulți jucători propuși, e greu să alegi 11 jucători. Mitriță e unul dintre cei mai valoroși jucători. El și Florinel au făcut diferența în majoritatea meciurilor. Joacă pe o poziție unde avem jucători care au evoluat în calificări și au adus puncte importante.
Din punctul meu de vedere, Mitriță ar merita să fie acolo și dacă nu joacă la echipa de club. Ianis a făcut meciuri importante, Mihăilă, la fel, Man, la fel. Reușitele de la club ale lui Man se văd și la echipa națională. Încrederea e cea mai importantă", a declarat Gabi Torje, pentru cei de la Digi Sport.